**CONVENŢIE DE PARTICIPARE**

**LA piaţa spot și piața produselor standardizate pe termen mediu și lung prin intermediul platformei de tranzacționare, administrată de „BURSA ROMÂNĂ DE MĂRFURI(ROMANIAN COMMODITIES EXCHANGE) EST” S.R.L. (fost SRL „BRM EAST ENERGY”)**

**nr. ……./…………….**

Încheiată între:

**„BURSA ROMÂNĂ DE MĂRFURI(ROMANIAN COMMODITIES EXCHANGE) EST” S.R.L. (fost SRL „BRM EAST ENERGY”) cu sediul în mun. Chișinău, Republica Moldova, str Mihai Eminescu, nr.70, et. 1, birou 106A, având număr de identificare de stat și cod fiscal 1021600021092, conturile bancare MD78AG000000022514305428, MD17AG000000022516006839 (cont garanții) MD89AG000000022516143865 ( cont contraparte centrală),** deschise la **B.C. “Moldova-Agroindbank” S.A.,**

denumită în cele ce urmează „BRM”, în calitate de Operator al Pieței,

şi

...........

denumită în cele ce urmează „Participant”,

denumite în mod colectiv „Părţile”.

**PREAMBUL**

Participantul încheie cu „BURSA ROMÂNĂ DE MĂRFURI(ROMANIAN COMMODITIES EXCHANGE) EST” S.R.L. (fost SRL „BRM EAST ENERGY”)prezenta CONVENŢIE DE PARTICIPARE LA piaţa spot și piața produselor standardizate pe termen mediu și lung prin intermediul platformei de tranzacționare, administrată de SRL „BRM East Energy”, denumită în cele ce urmează „Convenţie”, în condiţiile transmiterii copiei licenței valabile emise de către Agenția Națională pentru Reglementare în Energetică (ANRE).

De asemenea, prin semnarea prezentei Convenții, Participantul se obligă să respecte reglementările aprobate în ordinea stabilită de către ANRE, aplicabile platformei de tranzacționare administrate de către BRM pe care tranzacţionează și să execute toate obligaţiile decurgând din tranzacţiile efectuate pe platforma administrată de către BRM.

**I.TERMINOLOGIE**

Termenii utilizaţi în prezenta Convenţie sunt definiţi conform prevederilor PROCEDURII DE ORGANIZARE ȘI FUNCȚIONARE A PIEŢEI SPOT (PIAȚA ZILEI URMĂTOARE ȘI PIAȚA INTRA ZILNICĂ) ȘI A PIEȚEI PRODUSELOR STANDARDIZATE PE TERMEN MEDIU ȘI LUNG, ADMINISTRATE DE SRL “BRM EAST ENERGY” (în continuare Procedură).

**II. OBIECTUL CONVENŢIEI**

Prezenta Convenţie defineşte drepturile şi obligaţiile Părților: administrarea, organizarea, participarea şi derularea tranzacţiilor pe PIAŢA SPOT (PIAȚA ZILEI URMĂTOARE ȘI PIAȚA INTRA ZILNICĂ) ȘI LA PIAȚA PRODUSELOR STANDARDIZATE PE TERMEN MEDIU ȘI LUNG, ADMINISTRATE DE „BURSA ROMÂNĂ DE MĂRFURI(ROMANIAN COMMODITIES EXCHANGE) EST” S.R.L. (fost SRL „BRM EAST ENERGY”).

**III.DREPTURILE PARTICIPANTULUI**

**1.** Participantul are dreptul să introducă şi să întreţină ordine, prin care îşi exprimă intenţia fermă de a cumpăra sau de a vinde anumite cantităţi de gaze naturale, la un preţ ferm precizat şi pe o perioadă predefinită, în baza:

* produselor și contractelor aferente, prevăzute în Procedură.
* acordului-cadru pentru prestarea serviciilor de contraparte, pentru produsele tranzacționate prin intermediul Contrapărții.

**2.** Participantul are dreptul să solicite retragerea ordinului iniţiator publicat în vederea organizării de şedinţe de tranzacţionare sau republicarea unui ordin iniţiator pentru care şedinţa de tranzacţionare a fost anulată, conform termenelor şi condiţiilor precizate prin Procedură.

**3.** Participantul are dreptul să îi fie restituite garanţiile constituite în scopul participării la o şedinţă de tranzacţionare, în conformitate cu prevederile Procedurii.

**4.** Prezenta Convenţie poate înceta în baza unei înştiinţări scrise, transmisă de Participant în conformitate cu prevederile Procedurii, fără ca acest lucru să afecteze îndeplinirea obligaţiilor Participantului către alţi Participanţi şi/sau către BRM, obligații existente la data încetării Convenţiei.

**5.** În cazul în care textul Convenţiei este revizuit, iar modificarea/modificările nu sunt acceptate şi de către Participant, acesta va notifica BRM cu privire la renunţarea la calitatea sa de Participant, în termen de maximum 5 zile lucrătoare de la data modificării. Într-o astfel de situaţie, Convenţia se va aplica în versiunea nemodificată până la data primirii notificării.

**6.** În situaţia în care Participantul renunţă la calitatea sa, acesta nu poate solicita restituirea comisioanelor prevăzute în Procedură sau la care procedura face referire, publicate pe site-ul BRM.

7. Înainte de a primi originalele prin intermediul curieratului, Participantul are dreptul de a primi prin poștă electronică/fax facturile care au ca obiect comisioanele aferente activităţii desfăşurate de BRM, în termen de două zile lucrătoare de la emiterea acestora și în timp util, astfel încât să poată fi achitate la scadență.

**IV. OBLIGAŢIILE PARTICIPANTULUI**

**1.** Participantul trebuie să respecte pe deplin prevederile Procedurii, precum şi ale prezentei Convenţii.

**2.** În vederea participării la şedinţele de tranzacţionare organizate, Participantul trebuie să constituie garanţii de participare în favoarea BRM. Cuantumul, termenul de depunere si valabilitatea acestor garanţii sunt cele stabilite prin Procedură.

**3.** În cazul desemnării sale drept parte într-o tranzacţie, Participantul este obligat să încheie contractul aferent produsului tranzactionat, cu respectarea prevederilor Procedurii.

**4.** Participantul are obligaţia să notifice BRM asupra oricăror modificări intervenite în documentele/datele furnizate în vederea înregistrării pentru participarea sa pe Piață. În cazul în care datele de identificare ale Participantului menţionate în prezenta Convenţie se modifică, Părţile vor încheia un act adiţional în acest sens.

**V. DREPTURILE BRM**

**1.** BRM are dreptul să decidă suspendarea / revocarea dreptului de tranzacţionare sau rezilierea prezentei Convenţii, în conformitate cu Procedura şi/sau cu prezenta Convenţie.

**2.** În cazul în care, din culpa Participantului, contractul de vânzare–cumpărare semnat de acesta cu partea desemnată şi notificată în urma şedinţei de tranzacţionare nu coincide în formă şi conţinut cu textul contractului asociat tipului de produs tranzacționat (respectiv contractul standard al BRM sau asociat ordinului inițiator, după caz), BRM are dreptul de a executa garanţiile de participare la şedinţa de tranzacţionare, în conformitate cu prevederile Procedurii.

Excepţie fac situaţiile în care una sau mai multe dintre prevederile contractuale trebuie completate/modificate ca urmare a modificărilor legislaţiei aplicabile, ca urmare a depistării unei erori materiale ce impune corecţie sau ca urmare a depistării unor neconcordanţe între textul contractului şi legislaţia aplicabilă. Aceste completări/modificări se vor face cu înştiinţarea şi acordul Părţilor.

**3.** BRM are dreptul să solicite şi să încaseze comisioanele aferente activităţii desfăşurate, conform prevederilor Procedurii. Pentru anul 2025, comisionul aplicabil va fi de 0,22+TVA MDL/MWh tranzacționat. Comisionul aplicabil se poate modifica anual, prin decizia BRM, conform condițiilor de piață aplicabile, comisionul actualizat urmând a fi publicat pe site-ul BRM. BRM poate solicita rambursarea cheltuielilor generate de relația cu participantul precum comisioane bancare, taxe poștale și de curierat. Participantul poate efectua plata facturilor care au ca obiect comisioanele aferente activității desfășurate de BRM anterior primirii acestora în original.

În cazul neachitării acestora până la termenul scadent, BRM are dreptul de a suspenda accesul participantului la şedinţele de tranzacţionare, până la momentul onorării obligaţiilor.

**4.** În situaţia în care nu este posibilă asigurarea bunei desfăşurări a şedinţei electronice de tranzacţionare, dar este posibilă reluarea acesteia în aceeaşi zi, BRM are dreptul de a prelungi perioada de tranzacţionare cel puţin cu perioada de timp de întrerupere, începând cu ora reluării şedinţei.

**VI. OBLIGAŢIILE BRM**

**1.** BRM are obligaţia să respecte pe deplin prevederile Procedurii, precum şi prevederile prezentei Convenţii.

**2.** BRM are obligaţia de a programa, organiza şi anula şedinţele de tranzacţionare, cu respectarea întocmai a prevederilor Procedurii şi ale prezentei Convenţii.

**3.** BRM va transmite în timp util notificările aferente tranzacţiilor, atât către Participanţi, cât şi OST.

**4.** BRM are obligaţia să asigure un mediu de tranzacţionare în condiţii de corectitudine, obiectivitate, independenţă, echidistanţă, transparenţă şi nediscriminare.

**5.** BRM are obligația de a asigura securitatea accesului la platformele de tranzacționare și confidențialitatea informațiilor sensibile comercial.

**VII. FORŢA MAJORĂ**

**1**. Niciuna dintre Părţi nu răspunde de neexecutarea în termen şi/sau de executarea în mod necorespunzător, total sau parţial, a oricărei obligaţii care îi revine în baza prezentei Convenţii, dacă o asemenea situaţie se datorează unui caz de forţă majoră, survenit în condiţiile legii. Partea care invocă un caz de forţă majoră are obligaţia notificării celeilalte părţi, în termen de maximum 48 de ore de la data apariţiei acestuia, notificare urmată de remiterea înscrisului justificativ, emis în conformitate cu legislaţia în vigoare, în termen de 20 de zile calendaristice de la aceeaşi dată.

**2**. Prevederile pct. 1 nu se aplică în situaţia cazului fortuit.

**VIII. LEGISLAŢIA APLICABILĂ. SOLUŢIONAREA LITIGIILOR**

**1.** Prezenta Convenţie este interpretată şi guvernată în conformitate cu legile din Republica Moldova în vigoare.

**2**. Părţile convin ca orice neînţelegere sau litigiu decurgând din sau în legătură cu prezenta Convenţie, inclusiv referitor la încheierea, executarea ori desfiinţarea sa, să fie soluţionate pe cale amiabilă, într-un termen care nu poate depăşi 5 (cinci) zile lucrătoare de la data notificării.

În caz contrar, se va apela la arbitrajul Curţii de Arbitraj Comercial Internaţional de pe lângă Camera de Comerţ şi Industrie a Republicii Moldova, în conformitate cu Regulile de procedură arbitrală ale acestei Curţi. Limba arbitrajului va fi limba română.

**IX. DISPOZIŢII FINALE**

**1.** Prezenta Convenţie se consideră reziliată de plin drept, cu efect imediat, fără vreo altă formalitate ori intervenţia instanţei judecătoreşti/altei autorităţi, în situaţia în care Participantului i-a fost retrasă calitatea de Participant, pentru neîndeplinirea condițiilor din Procedură.

**2.** Prezenta Convenţie a fost încheiată astăzi, ............................., în două exemplare originale, câte unul pentru fiecare Parte, este valabilă pe durata unui an calendaristic şi se prelungeşte automat cu câte un an, în cazul în care niciuna din părţi nu notifică încetarea convenţiei în scris, cu un preaviz de minimum 15 zile calendaristice.

|  |  |
| --- | --- |
| **Director Executiv,**  **Lupulescu Ion**  **„BURSA ROMÂNĂ DE MĂRFURI(ROMANIAN COMMODITIES EXCHANGE) EST” S.R.L. (fost SRL „BRM EAST ENERGY”)** | **Reprezentant legal** |
|  |  |